ถ้าทำงานในที่ฝุ่นเยอะ ต่อไปจะเป็นอันตราย ต่อร่างกายไหมครับ
สวัสดีค่ะ การทำงานในที่มีฝุ่นควันเยอะ กรณีเป็นภูมิแพ้หรือโรคหอบหืดอยู่แล้ว อาจกระตุ้นให้มีอาการเป็นมากขึ้นได้อาการภูมิแพ้ที่บริเวณจมูกอาจจะทำให้มีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ฝุ่น เกสรดอกไม้ ถ้าเป็นมากอาจมีอาการหอบหืด หรือเหนื่อยง่ายเวลาออกกำลังกายคล้ายกับเป็นหอบหืดได้โดยควรหลีกเลี่ยงสถานที่ที่มีฝุ่นควันเยอะ ร่วมกับซักผ้าปูที่นอนบ่อยๆ ไม่นำสัตว์เลี้ยงเข้ามาในห้องนอน กินยาแก้แพ้เพื่อบรรเทาอาการได้ ถ้ามีอาการเป็นมาก คัดจมูกเยอะ หอบเหนื่อย กินยาไม่ดีขึ้น ควรไปพบแพทย์